ད་ལྟའི་རྒྱ་ནག་གི་གཞུང་འཛིན་པ་དང་རྒྱལ་སྤྱིའི་གཞུང་འཛིན་པ་ཚོ་བོད་ཀྱི་གཏམ་དཔེར་ཡོད་པ་བཞིན།མགོ་རིལ་རྣ་བས་ཐོས་མ་ཐོས།།ཐོས་ཀྱང་ཡ་ལན་མ་བྱས།།ཟེར་བ་ལྟར་ང་ཚོ་བོད་མིའི་སྐྱིད་སྡུག་གིས་ཁོང་ཚོའི་ཕྱི་དངོས་པོའི་ཡར་རྒྱས་ལ་ཕན་པ་གང་ཡང་མེད་སྟབས།འཇམ་ཐིང་ངེར་འདུག་རྒྱུ་འདི་དཔལ་འབྱོར་གྱི་དུས་རབས་འདིའི་ལས་སྟངས་དང་གཞུང་འཛིན་སྟངས་ཞིག་རེད།ཁེ་ཕན་ཡོད་ན་མཐའ་ཡས་རྒྱ་མཚོའི་ཕ་རོལ་ནས་དམག་དྲངས་ནས་མི་བསད་ཡུལ་བཅོམ་བྱེད་ཀྱི་ཡོད་པ་ནི་ཨ་རི་དང་དབྱིན་ཡུལ་གྱིས་ཁ་ཆེའི་ཡུལ་ལ་འཛིན་པའི་སྟོང་ལོ་གསར་པ་ནས་འགོ་བཙུགས་ཏེ་ད་ལྟའི་བར་དུ་འཛིན་པའི་འགྱུར་བ་མེད་སྲིད་འཇུས་འདི་རེད།